<classify> WITO umetolewa kwa waandishi wa habari nchini kuongeza kiwango cha elimu kutokana na mabadiliko ya maendeleo ya dunia na ustawi wa maisha yao.Wito huo ulitolewa na Naibu Waziri wa Habari, Sanaa, Utamaduni na Michezo, Juliana Shonza kwa Mwakilishi wa Shirika la Umoja wa Mataifa linaloshugulikia masuala ya Elimu, Sayansi na Utamaduni UNESCO, Ofisi ya Dar es Salaam, Tirso Dos Santos, Idara ya Habari Maelezo na wanasheria wakati wa Maadhimisho ya Siku ya Redio Duniani ambayo kitaifa imefanyika mkoani Tanga.Shonza ambaye alikuwa mgeni rasmi alibainisha kwamba sekta ya habari nchini ina mchango mkubwa katika maendeleo ya nchi na serikali inalitambua hilo ndiyo maana imekuja na Sheria ya Huduma ya Habari kwa lengo la kumsaidia mwandishi wa habari.Alisema kuwa ili kufikia malengo ya kumsaidia mwandishi wa habari katika ustawi wa maisha yake sheria inamtaka mwandishi asome awe na elimu angalau kiwango cha stashahada. Serikali imefanya kwa nia nzuri kuanzisha sheria ya huduma za habari, lengo tuweze kumbana mwajiri katika maslahi ya mwandishi wa habari ikiwemo kukatiwa bima ya afya lakini sasa hivi tunashindwa kutokana na waandishi wengi hawana kiwango hicho cha elimu, alisema.Serikali kwa kuona umuhimu wa waandishi wa habari imeamua kutoa kadi za uandishi wa habari kwa waandishi wote bila kujali kiwango cha elimu na kuanzia mwaka huu zitakuwa zinapatikana kwa maofisa wa habari wa mikoa ...ila ifikapo mwaka 2020 kadi zote zitatolewa na Bodi ya Ithibati ya Waandishi wa Habari itakayoundwa na serikali kwa wenye elimu ya kiwango cha stashahada tu, alisema.Dos Santos aliongeza kuwa UNESCO kwa kushirikiana na wadau mbalimbali wa sekta ya habari inatambua mchango wa tasnia ya vyombo vya habari katika kuleta maendeleo na hata ukombozi katika nchi mbalimbali za Afrika. Nchi ya Msumbiji katika harakati za ukombozi dhidi ya utawala wa Kireno tulikuwa tunasikiliza Redio Tanzania Dar es Salaam RTD kwa wakati ule hadi tumefanikiwa...hivyo redio na vyombo vya habari ni muhimu, alisema.Mkurugenzi Mtendaji wa Shirika la Haki za Binadamu na Biashara Tanzania BHRT, Wakili Flaviana Charles aliwataka waandishi kusoma sheria, kanuni na kusoma zaidi katika chambuzi na tafiti katika masuala ya kijamii ili kuepuka kuandika lugha zenye ukakasi ambazo mwisho wake huleta tafsiri tofauti katika matumizi ya lugha na kuleta mgongano kwenye jamii.Nawaombeni msome sheria kuzijua na kujua maana zake kutokana mazingira ya sheria yamebadilika ili kujiepusha na kuleta wa maana ya maneno ili kueousha matatizo kwenye jamii, alisema. Makamu Mkuu wa Chuo Kikuu Huria Nchini OUT, Profesa Elifas Bisanda alisema kwa kutambua umuhimu wa waandishi wa habari, chuo hicho kinatoa shahada ya kwanza na shahada ya uzamili katika fani ya uandishi wa habari na mawasiliano na mikakati inaendelea kuanzisha kozi za cheti na stashahada za uandishi wa habari na mawasiliano.  <topic>: KITAIFA 